**A 83. sorszámú Erdészeti gépésztechnikus megnevezésű szakképesítés szakmai és vizsgakövetelménye**

**1. AZ ORSZÁGOS KÉPZÉSI JEGYZÉKBEN SZEREPLŐ ADATOK**

1.1. A szakképesítés azonosító száma: 54 521 02

1.2. Szakképesítés megnevezése: Erdészeti gépésztechnikus

1. 3. Iskolai rendszerű szakképzésben a szakképzési évfolyamok száma: 2

1.4. Iskolarendszeren kívüli szakképzésben az óraszám: *-*

**2 EGYÉB ADATOK**

2.1. A képzés megkezdésének feltételei:

2.1.1. Iskolai előképzettség: érettségi vizsga vagy iskolai előképzettség hiányában

2.1.2. Bemeneti kompetenciák: -

2.2. Szakmai előképzettség: *-*

2.3. Előírt gyakorlat: *-*

2.4. Egészségügyi alkalmassági követelmények: szükségesek

2.5. Pályaalkalmassági követelmények: -

2.6. Elméleti képzési idő aránya: 50%

2.7. Gyakorlati képzési idő aránya: 50%

2.8. Szintvizsga: *-*

2.9. Az iskolai rendszerű képzésben az összefüggő szakmai gyakorlat időtartama: az első szakképzési évfolyamot követően 160 óra.

**3. PÁLYATÜKÖR**

3.1. A szakképesítéssel legjellemzőbben betölthető munkakör(ök), foglalkozás(ok)

|  |  |  |  |
| --- | --- | --- | --- |
|  | A | B | C |
| 3.1.1. | **FEOR száma** | **FEOR megnevezése** | **A szakképesítéssel betölthető munkakör(ök)** |
| 3.1.2. | 3116 | Gépésztechnikus | Mező- és erdőgazdasági gépésztechnikus |
| 3.1.3. | 8421 | Mezőgazdasági, erdőgazdasági, növényvédő gép kezelője | Erdei tuskózógép-kezelő |
| 3.1.4. | 8421 | Mezőgazdasági, erdőgazdasági, növényvédő gép kezelője | Erdészeti felkészítőgép kezelője |
| 3.1.5. | 8421 | Mezőgazdasági, erdőgazdasági, növényvédő gép kezelője | Erdészeti gépész |
| 3.1.6. | 8421 | Mezőgazdasági, erdőgazdasági, növényvédő gép kezelője | Erdészeti motorfűrészkezelő |
| 3.1.7. | 8421 | Mezőgazdasági, erdőgazdasági, növényvédő gép kezelője | Erdészeti rakodógép kezelője |
| 3.1.8. | 8421 | Mezőgazdasági, erdőgazdasági, növényvédő gép kezelője | Erdőművelési gépkezelő |
| 3.1.9. | 8421 | Mezőgazdasági, erdőgazdasági, növényvédő gép kezelője | Faaprítógép-kezelő |
| 3.1.10. | 8421 | Mezőgazdasági, erdőgazdasági, növényvédő gép kezelője | Fakitermelő gépész |
| 3.1.11. | 8421 | Mezőgazdasági, erdőgazdasági, növényvédő gép kezelője | Fakitermelő-gép kezelője |
| 3.1.12. | 8421 | Mezőgazdasági, erdőgazdasági, növényvédő gép kezelője | Láncfűrész-kezelő |
| 3.1.13. | 8421 | Mezőgazdasági, erdőgazdasági, növényvédő gép kezelője | Traktorvezető |
| 3.1.14. | 7331 | Gépjármű- és motorkarbantartó, -javító | Dieselmotor szerelő |
| 3.1.15. | 7331 | Gépjármű- és motorkarbantartó, -javító | Közúti járműszerelő |
| 3.1.16. | 7331 | Gépjármű- és motorkarbantartó, -javító | Nehézgépjármű szerelő |
| 3.1.17. | 7333 | Mezőgazdasági és ipari gép (motor) karbantartója, javítója | Hidraulika szerelő |
| 3.1.18. | 7333 | Mezőgazdasági és ipari gép (motor) karbantartója, javítója | Rakodógép-szerelő |
| 3.1.19. | 7333 | Mezőgazdasági és ipari gép (motor) karbantartója, javítója | Szállítószalag szerelő |
| 3.1.20. | 7333 | Mezőgazdasági és ipari gép (motor) karbantartója, javítója | Targoncaszerelő |
| 3.1.21. | 8211 | Mechanikaigép-összeszerelő | Motorkészítő |
| 3.1.22. | 8211 | Mechanikaigép-összeszerelő | Porlasztó készítő |

3.2. A szakképesítés munkaterületének rövid leírása:

Részt vesz az erdészeti géprendszerek, gépek, berendezések, eszközök kiválasztásában, üzemeltetésében, karbantartásában és javításában. Erdészeti vállalatoknál, vállalkozásoknál, szolgáltató részlegeknél üzembe helyezi és átadja az új, felújított gépeket, irányítja az erdőgazdasági tevékenységet végző gépcsoportok munkáját.

Előkészíti, előkészítteti a gépeket az előírt követelmények szerinti feladatok ellátásához. Végzi és szervezi az üzemzavarok feltárását, kivizsgálását és megszüntetését.

Gondoskodik a termeléshez szükséges anyagok és a megtermelt erdei termékek, alapanyagok szállításáról, tárolásáról.

Irányítja, végrehajtja a erdészeti termelés gépi munkáit, biztosítja a műszaki feltételeket. Kapcsolatot tart az ügyféllel.

Betartja és betartatja a munka-, tűz- és környezetvédelmi, valamint a szakmára, szerelési-javítási technológiára vonatkozó egyéb előírásokat.

A szakképesítéssel rendelkező képes:

* a feladatai elvégzéséhez szükséges erdőgazdasági műszaki erőforrásokat az erdőgazdasági termelés gépeit, valamint az ehhez szükséges adaptereket kiválasztani;
* talajművelést, tápanyagpótlást, vetést, ültetést, palántázást, csemetekerti növényápolást elvégezni;
* végrehajtani a csemetekiemelést, a vermelést, valamint egyéb csemetekerti feladatokat;
* megfelelően elvégezni a fakitermelési feladatokat kézi és gépi eszközökkel;
* elvégzi a vágástakarítást, a bozótirtást, a tuskózást, valamint a tuskó kiemelést;
* fűrészelést végezni motorfűrésszel, döntési, gallyazási és darabolási feladatokat ellátni;
* választékolást pontosan, szakszerűen végrehajtani;
* közelítést végrehajtani csörlős, traktoros és egyéb közelítő géppel;
* szállítást és egyéb vágástéri faanyagmozgató gépeket üzemeltetni;
* a felkészítő gépeket (kérgező, hasító, aprító gépeket üzemeltetni;
* különböző erdészeti rakodó gépekkel faanyagot mozgatni, felterhelést és leterhelést végrehajtani;
* az erdőgazdasági gép, gépegység állapotát diagnosztikai eszközökkel bevizsgálni, hibabehatárolást végezni;
* szerkezeti egységek, alkatrészek hibafelvételezését elvégezni;
* javítási, karbantartási dokumentációt értelmezni, készíteni és vezetni;
* karbantartási, javítási ütemtervet készíteni, javaslatot tenni a tervezett felújítási munkálatokra;
* az erdőgazdasági termelés gépeinek és erőforrásainak javítására, felújítására;
* ellenőrizni az erdőgazdasági gépek funkcionális működését és átadni az üzemeltetőnek;
* irányítani az erdőgazdasági termelés gépeinek üzemeltetését, üzemfenntartását;
* irányítani és végrehajtani az erdészeti termelés gépeivel az erdőgazdasági munkálatokat, biztosítani a műszaki feltételeket;
* betartani és betartatni az erdőgazdasági termelés gépeinek üzemeltetése és javítása során a munka-, tűz- és környezetvédelmi előírásokat;
* kapcsolatot tartani az ügyfelekkel;
* szervezési és vezetési feladatokat ellátni.

3.3. Kapcsolódó szakképesítések

|  |  |  |  |
| --- | --- | --- | --- |
|  | A | B | C |
| 3.3.1. | **A kapcsolódó szakképesítés, részszakképesítés, szakképesítés-ráépülés** |
| 3.3.2. | **azonosító száma** | **megnevezése** | **a kapcsolódás módja** |
| 3.3.3. | *-* | *-* | *-* |

**4. SZAKMAI KÖVETELMÉNYEK**

|  |  |  |
| --- | --- | --- |
|  | A | B |
| 4.1. | **A szakképesítés szakmai követelménymoduljainak az állam által elismert szakképesítések szakmai követelménymoduljairól szóló kormányrendelet szerinti** |
| 4.2. | **azonosító száma** | **megnevezése** |
| 4.3. | 10966-12 | Erdészeti és vadgazdálkodási alapismeretek |
| 4.4. | 11510-12 | Erdőgazdasági erőforrások |
| 4.5. | 10976-12 | Erdőgazdasági termelés gépei |
| 4.6. | 10977-12 | Gépek üzemeltetése az erdőgazdaságban |
| 4.7. | 11498-12 | Foglalkoztatás I. (érettségire épülő képzések esetén) |
| 4.8. | 11499-12 | Foglalkoztatás II. |
| 4.9. | 11500-12 | Munkahelyi egészség és biztonság |
| 4.10. | 10971-12 | Erdőgazdasági géptan |
| 4.11. | 10973-12 | Erdészeti gazdálkodás, vezetés, szervezés |

**5. VIZSGÁZTATÁSI KÖVETELMÉNYEK**

5.1. A komplex szakmai vizsgára bocsátás feltételei:

Az iskolai rendszerű szakképzésben az évfolyam teljesítését igazoló bizonyítványban foglaltak szerint teljesített tantárgyak - a szakképzési kerettantervben meghatározottak szerint - egyenértékűek az adott követelménymodulhoz tartozó modulzáró vizsga teljesítésével.

A mezőgazdasági vontató vezetésére jogosító vezetői engedély ("T" kategóriára, korlátozás nélkül érvényes vezetői jogosultság, illetve "C+E" vagy "C1+E" kategóriára érvényes vezetői engedély).

5.2. A modulzáró vizsga vizsgatevékenysége és az eredményesség feltétele:

|  |  |  |  |
| --- | --- | --- | --- |
|  | A | B | C |
| 5.2.1. | **A szakképesítés szakmai követelménymoduljainak** |
| 5.2.2. | **azonosító száma** | **megnevezése** | **a modulzáró vizsga vizsgatevékenysége** |
| 5.2.3. | - | - | *-* |

5.3. A komplex szakmai vizsga vizsgatevékenységei és vizsgafeladatai:

55.3.1. Gyakorlati vizsgatevékenység

1. Erdészeti erő- és munkagépek javítása, előkészítése üzemeltetésre (javítóműhely, gépszín, tanműhely).

A vizsgafeladat ismertetése: A komplex vizsga tételsora tartalmazza az erőforrás és a munkagép állapotfelmérését, javítását, üzemeltetésre való előkészítését. A feladatsor magába foglalja az Erdészeti és vadgazdálkodási alapismeretek, Erdőgazdasági erőforrások, Erdőgazdasági termelés gépei modulok tananyagát. A feladat végrehajtásához a gyártó által kiadott gépkönyvek használhatók.

A vizsgafeladat időtartama: 180 perc

A vizsgafeladat értékelési súlyaránya: 25%

1. Erdőgazdasági termelés gépeinek üzemeltetése (tangazdaság, termelőüzem, erdő).

A komplex vizsga tételsora tartalmazza a gépkapcsolat létrehozása, gépcsoport beállítása, kijelölt üzemeltetési feladat végrehajtását. A feladatsor magába foglalja az Erdészeti és vadgazdálkodási alapismeretek, a Gépek üzemeltetése az erdőgazdaságban modulok tananyagát. A feladat végrehajtásához a gyártó által kiadott gépkönyvek használhatók.

A vizsgafeladat időtartama: 120 perc

A vizsgafeladat értékelési súlyaránya: 25%

5.3.2. Központi írásbeli vizsgatevékenység

A vizsgafeladat megnevezése: Szakmai ismeretek, komplex írásbeli vizsga

A feladatlap a következő modulokból tartalmaz feleletválasztásos, rajzos és kifejtős kérdéseket az alábbi százalékos arányban:

* Erdészeti és vadgazdálkodási alapismeretek 20%
* Erdőgazdasági erőforrások 25%
* Erdőgazdasági termelés gépei 30%
* Gépek üzemeltetése az erdőgazdaságban 25%

A vizsgafeladat időtartama: 180 perc

A vizsgafeladat értékelési súlyaránya: 20%

5.3.3. Szóbeli vizsgatevékenység

A vizsgafeladat megnevezése: Válaszadás a vizsgakövetelmények alapján összeállított, előre kiadott tételsorokból húzott kérdésekre.

A vizsgafeladat ismertetése:

A szóbeli vizsgatevékenység központilag összeállított vizsgakérdései a 4. Szakmai követelmények fejezetben szereplő szakmai követelménymodulok témaköreinek mindegyikét tartalmazzák.

A vizsgafeladat időtartama: 45 perc (felkészülési idő 30 perc, válaszadási idő 15 perc)

A vizsgafeladat értékelési súlyaránya: 30%

5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok: „A szakképesítéssel kapcsolatos előírások az állami szakképzési és felnőttképzési szerv <http://www.munka.hu/> című weblapján érhetők el a Szak- és felnőttképzés Vizsgák menüpontjában”.

5.5. A szakmai vizsga értékelésének a szakmai vizsgaszabályzattól eltérő szempontjai: -

**6. eszköz- és felszerelési jegyzék**

|  |  |
| --- | --- |
|  | **A** |
| **6.1.** | **A képzési és vizsgáztatási feladatok teljesítéséhez szükséges eszközök minimumát meghatározó eszköz- és felszerelési jegyzék** |
| 6.2. | Kézi-és szerelőszerszámok |
| 6.3. | Járművezető-képzésre alkalmas traktor pótkocsival |
| 6.4. | Függesztett, félig függesztett és váltva forgató eke |
| 6.5. | Sorközművelő és szántóföldi kultivátor |
| 6.6. | Szerves- és műtrágya-szóró |
| 6.7. | Erdészeti ültető és palántázógép |
| 6.8. | Sorba-, szórvavetőgép |
| 6.9. | Szemenkénti vetőgép |
| 6.10. | Fűkasza, szárzúzó |
| 6.11. | Rendkezelő, bálázó |
| 6.12. | Motor és tisztító fűrészek |
| 6.13. | Favédelmi permetező |
| 6.14. | Szárzúzó, bozótirtó |
| 6.15. | Erdészeti rakodógép |
| 6.16. | Csuklós erdészeti traktor |
| 6.17. | Hidraulikus daruval ellátott erőgép |
| 6.18. | Vágástakarító |
| 6.19. | Tuskózó |
| 6.20. | Bozótirtó |
| 6.21. | Gyökérfésű |
| 6.22. | Szárnyas altalajlazító |
| 6.23. | Gödörfúró |
| 6.24. | Sorközművelő kultivátor |
| 6.25. | Iskolázógép |
| 6.26. | Csemeteültető-gép |
| 6.27. | Dugványozógép |
| 6.28. | Kézi-és szerelőszerszámok |
| 6.29. | Dízel befecskendező fúvókabeállító készülék |
| 6.30. | Diagnosztikai mérőberendezés Ottó-, dízelmotorokhoz |
| 6.31. | Sűrítési végnyomásmérő |
| 6.32. | Fagyálló folyadékmérő műszer |
| 6.33. | Elektromos próbapad |
| 6.34. | Elektromos mérőkészülékek |
| 6.35. | Kezelési, karbantartási és javítási utasítások a gépekhez, berendezésekhez |
| 6.36. | Egyéni és általános védőfelszerelések |

**7. EGYEBEK**